section_heading: Životopis
paragraph_text: Osnovnu školu završio je u Livnu 1974. godine. Školu primijenjene umjetnosti završio je u Zagrebu 1978. godine. Na Filozofskom fakultetu u Zagrebu apsolvirao je povijest umjetnosti i etnologiju 1982. godine.Svebor Vidmar, Željko Karaula 1998, Narodno sveučilište Dubrava, pristupljeno 6. listopada 2015. Akademiju likovnih umjetnosti u Zagrebu diplomirao je u klasi prof. Ante Kuduza 1984. godine. Izlagao je na više od dvadeset samostalnih i više desetaka skupnih izložbi. Sudjelovao je na više likovnih kolonija i s lakoćom se odazivao na humanitarne donacije za djecu stradalu u ratu u Hrvatskoj, za nabavu aparata u bolnici Sv. Duh, u Pakracu je poklonio svih četrnaest postaja Križnog puta i ostale.